**Razvoj socijalne pomoći i socijalne skrbi u Hrvatskoj nakon Drugoga svjetskog rata**

Od uspostave nove države do uvođenja tzv. radničkog upravljanja i lokalne samouprave (1945.–1952.)

* uspostavlja se društveno vlasništvo kao dominantan tip vlasništva
* razvija se snažna centralistička država
* oskudica dobara
* novčana je privreda slabo razvijena elementarne nepogode - ozbiljne socijalne ugroženosti
* funkcije socijalne pomoći i socijalne skrbi nakon rata bile su usmjerene prema saniranju i otklanjanju ratnih posljedica
	+ problem djece i mladih koji su postali siročad
	+ ratni invalidi sa smanjenom radnom sposobnošću te obitelji poginulih boraca
* Socijalne su službe bile organizirane u obliku odjela za “socijalnu zaštitu” -> isključivo administrativne i upravne poslove → stručne poslove socijalnog rada

Od uspostave tzv. radničkog upravljanja do privrednih reformi (1952.–1965.)

* intenzivne migracije iz sela u grad
* povećano je zapošljavanje žena
* primjetan je rast starijeg stanovništva u nekim područjima
* rast maloljetničkog kriminaliteta
* porast slučajeva narušenosti obiteljskih odnosa
	+ Složenija socijalna problematika zahtijevala je redefiniranje socijalne pomoći i skrbi
* U narodnim odborima općina uglavnom je radio jedan službenik zadužen za socijalnu pomoć i skrb, a rjeđe više od jednoga
* uvođenje komunalnog sustava 1956. godine >>proširenje nadležnosti općinskih tijela vlasti
* stručna sprema službenika bila je nezadovoljavajuća jer ih je oko 80% imalo osnovnu ili nepotpunu srednju školu → stručno osposobljavanje i osamostaljivanje
* prvi centar za socijalni rad osnovan je 1959. godine u Puli
* 1961. godine Savezna narodna skupština donijela Preporuku o osnivanju i radu centara za socijalni rad, u kojoj je određena koncepcija razvoja centara te aktivnosti, sadržaj i, donekle, način njihova rada
* nisu riješena pitanja organizacije, financiranja, podjele poslova između centara i tijela uprave
* Općine su imale slab interes za ovakvim ustanovama na svom području
* neravnomjernost u razvoju socijalne pomoći i skrbi između razvijenih i manje razvijenih općina
* nedostatnost kapaciteta socijalnih ustanova
* nepovoljna kadrovska situacija u većini općinskih socijalnih službi (gotovo polovina kadra je 1963. godine imala tek osnovnu školu)

Od privredne reforme do samoupravne koncepcije društva (1965.–1974.)

* uvođenjem tržišnih elemenata u ekonomiju i jačanjem samostalnosti poduzeća
	+ reducirane su šanse za zapošljavanje osoba sa smanjenim sposobnostima
	+ snižene su naknade za nezaposlene
* Socijalna pomoć i socijalna skrb - djelatnosti koje imaju karitativni karakter , samo troše sredstva bez odgovarajućega ekonomskog opravdanja
* 1969. godine usvojen Zakon o socijalnoj zaštiti (prvi zakon koji je regulirao ovo područje)
* intervencije u sustavu socijalne pomoći i skrbi nisu uspijevale učinkovito odgovoriti na stvarne potrebe → fondovi nisu imali nezavisne i sigurne prihode

Od samoupravne koncepcije društva do programa ekonomske stabilizacije (1974.–1984.)

* Ustav i Zakon o udruženom radu → socijalna politika se koncentrira u poduzećima → glavno područje socijalne sigurnosti
* Zakon o socijalnoj zaštiti iz 1974. godine
	+ maloljetne osobe bez roditeljskog staranja
	+ radno nesposobne osobe i osobe sa smetnjama u psihofizičkom razvoju
	+ osobe društveno neprihvatljivog ponašanja
* pravo na stalnu novčanu pomoć - osoba potpuno nesposobna za rad, koja nema dovoljno sredstava za uzdržavanje
* Iznimno su samo nezaposlene majke u vrijeme trudnoće i samohrane majke imale pravo na stalnu novčanu pomoć
* Nedostaje otvorenih institucija koje bi se bavile rehabilitacijom djece i mladih

Od programa ekonomske stabilizacije do demokratskih promjena (1984.–1990.)

* daljnje pogoršanje životnog standarda stanovništva
* sredstva nisu bila predviđena za zadovoljavanje potreba zaposlenih, nezaposlenih i umirovljenika
* stalne novčane pomoći bile su ispod zakonom utvrđenog minimuma
* pomoći kasne i po nekoliko mjeseci
* produbljuju se razlike između pojedinih općina glede razine socijalne pomoći i skrbi
* povećava se broj jednokratnih pomoći (umirovljenicima, nezaposlenima)
* sve su češći slučajevi izostanka osiguranja sredstava za financiranje općih potreba na razini općine
* posebno je bilo nezavidno stanje u mnogim institucijama socijalne skrbi
* nedostatak kapaciteta za smještaj starijih osoba i invalida.

Od demokratskih promjena do Socijalnog programa (1990.–1993.)

* raste udio stanovništva koje nije u mogućnosti osigurati zadovoljavanje svojih osnovnih životnih potreba → socijalno-ugrožene - sve više radnosposobnih pojedinaca
* Socijalni minimum
	+ korisnici ove naknade nisu morale biti radnonesposobne osobe
	+ nije bio namijenjen pojedincu već kućanstvu
* dodatne poteškoće 1991.-1993.
* velik broj prognanika i izbjeglica → 15%
* Ured za prognanike i izbjeglice pri Vladi RH
* domaće i inozemne humanitarne organizacije

Od Socijalnog programa do primjene Zakona o socijalnoj skrbi (1993.–1998.)

* prosječna primanja u 1993. godini bila su na razini trećine njihove realne vrijednosti iz 1990. godine
* podmirenje samo troškova prehrane i stanovanja bilo je potrebno gotovo 3 prosječne plaće
* Prilikom utvrđivanja socijalne ugroženosti kućanstava → ovisno o njegovim ukupnim imovinskim, stambenim, zdravstvenim i drugim prilikama
* jednokratna novčana pomoć za plaćanje računa javnih ili komunalnih poduzeća
* subvencije za kupnju kruha i mlijeka
* jednokratna novčana pomoć izravno korisniku za nabavu ogrjeva, pomoć u hrani, odjeći, obući i drugim materijalnim dobrima

Od primjene Zakona o socijalnoj skrbi do njegovih izmjena (1998.–2001.)

* pomoći za uzdržavanje, novo pravo – osobna invalidnina
* predviđene i nove ustanove u socijalnoj skrbi, kao što su domovi socijalne skrbi i centri za pomoć i njegu u kući
* mogućnosti djelovanja privatnih i nevladinih organizacija u socijalnom sektoru → mogu osnivati domove socijalne skrbi i centre za pomoć i njegu
* decentralizacija

Socijalna pomoć i socijalna skrb nakon izmjena Zakona o socijalnoj skrbi (2001.)

* Zakona o izmjenama i dopunama Zakona o socijalnoj skrbi iz 2001. godine
	+ jedinice lokalne samouprave sudjeluju u financiraju troškova centara za socijalnu skrb
	+ sudjeluju u tijelima koja upravljaju centrima za socijalnu skrb (upravna vijeća) i utječu na izbor i razrješenje ravnatelja centara
	+ područne i lokalne jedinice preuzele su osnivačka prava nad domovima za stare i nemoćne osobe